
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ, Φύλλου 108 

16 Φεβρουάριου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από ανα¬ 
γκαστική απαλλοτρίωση στο Ν. Χανιών. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στη Βέροια και 
επί των οδών Αγγέλων και Ιεραρχών, ιδιοκτησίας 
Καλαϊτζή θωμά. . .„. 

Αναστολή εκτέλεσης οικοδομικών εργασιών και χορή¬ 
γησης οικοδομικών αδειών σε εντός και εκτός ορίων 
οικισμού περιοχές του Δήμου Μαλίων Ν. Ηρακλείου 


Κρήτης. 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 68 ( 1 ) 


Ειδοποίηση για παρακατάθεση αποζημίωσης από αναγκα¬ 
στική απαλλοτρίωση στο Ν. Χανιών. 

Ο ΝΟΜΑΡΧΗΣ ΧΑΝΙΩΝ 

1. Σύμφωνα με τις διατάξεις των άρθρων 7 και 8 του 


Ν.Δ. 797/1971 «περί αναγκαστικών απαλλοτριώνσεων», 
πληροφορούμε όλους όσους: α) έχουν δικαίωμα κυριότη¬ 
τας ή άλλα εμπράγματα δικαιώματα στα ακίνητα που 
απαλλοτριώθηκαν με την 909/90 απόφαση Νομάρχη Χα¬ 
νιών (ΦΕΚ 320/90 τ. Δ') για την διευθέτηση του χείμαρου 

1 Κακοπέρατου στη Χ.θ. 11 + 075 της Ν.Ε.Ο. Κολυμπάρι - 
Καστέλλι και β) έχουν εγγράφει υποθήκη ή έχουν επιβάλει 
κατάσχεση ή με οποιονδήποτε τρόπο διεκδικούν τα απαλ- 
λοτριωθέντα ακίνητα, ότι η συμπλ. αποζημίωση που καθό¬ 
ρισε το Εφετείο Χανιών με την 592/92 απόφασή του για 

2 τα παραπάνω ακίνητα και τα υπερκείμενα αυτών που εικο- 
νίζονται και περιγράφονται στο σχετικό κτηματολογικό 
διάγραμμα και κτηματολογικό πίνακα, κατατέθηκε στο 
Ταμείο Παρακαταθηκών και Δανείων (Γραφείο ο παρ/κων 
ΔΟΥ Α' Χανιών) και εκδόθηκε το 38379/29.12.1992 
γραμμάτιο σύστασης παρακαταθήκης για το ποσό των 
823.000 δρχ. 

2. Η αποζημίωση αυτή θα δοθεί στους κατά νόμο δι¬ 
καιούχους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 21 Ιανουάριου 1993 
Ο Νομάρχης 

ΑΝΤΩΝΗΣ ΓΡΗΓΟΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7818 (2) 

Χαρακτηρισμός ως διατηρητέου κτιρίου στη Βέροια και 

επί των οδών Αγγέλων και Ιεραρχών, ιδιοκτησίας Κα¬ 
λαϊτζή θωμά. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α ) «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α). 

β) Των Π.Δ/των 358/1986 (ΦΕΚ 158 Α ), 92/1987 
(ΦΕΚ 51 Α ) και 492/1988 (ΦΕΚ 224 Α ), για τις αρμοδιό¬ 
τητες και τον οργανισμό του Υπουργείου Βόρειας Ελλά¬ 
δας, αντίστοιχα. 

2. Την απόφαση Υ. 704/19.8.1988 (ΦΕΚ 575 Β') του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 24.9.1992 αιτιολογική έκθεση της Διεύθυν¬ 
σης Πολιτισμού του Υπουργείου Μακεδονίας - Θράκης. 

4. Την από 16.10.1992 (αρ. πρ. 6662/16.10.1992) 
απάντηση του ιδιοκτήτη θωμά Καλαϊτζή, σε σχέση με την 
παραπάνω αιτιολογική έκθεση, αποφασίζουμε: 

1. Χαρακτηρίζουμε ως διατηρητέο το κτίριο επί των 
οδών Αγγέλων και Ιεραρχών της Βέροιας φερόμενο ως 
ιδιοκτησίας Καλαϊτζή θωμά, όπως φαίνεται στο τοπογρα- 
φικό διάγραμμα σε κλίμακα 1:200 που θεωρήθηκε από τη 
Δ/νση Πολιτισμού και που σε σμίκρυνση αντίτυπό του δη- 
μοσιεύθηκε με την απόφαση αυτή, γιατί φέρει έντονα 
στοιχεία λαϊκής αρχιτεκτονικής και είναι δεμένο αισθητά 
με την περιοχή της Κυριώτισσας Βέροιας. 


2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικρατείας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α ), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268 Α - ). 

6. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιανουαρίου 1993 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

Αριθ. 376 (3) 

Αναστολή εκτέλεσης οικοδομικών εργασιών και χορήγη¬ 
σης οικοδομικών αδειών σε εντός και εκτός ορίων οικι¬ 
σμού περιοχές του Δήμου Μαλίων Ν. Ηρακλείου Κρή¬ 
της. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλεων κ.λπ.» όπως μεταγενέστερα τροποποιήθη¬ 
καν και συμπληρώθηκαν και ειδικότερα το άρθρο 8 αυτού. 

2. Τις διατάξεις του Π.Δ/τος 183/86 (ΦΕΚ 70/Α/ 
5.6.1986) «περί εγκρίσεως τροποποιήσεων σχεδίων πό¬ 
λεων και καθορισμού όρων και περιορισμών δόμησης από 
τους Νομάρχες». 

3. Τις διατάξεις της με αρ. πρωτ. 34344/5514/ 
29.4.1986 εγκυκλίου του Υπουργείου ΠΕΧΩΔΕ (εγκ. 
102 / 86 ). 

4. Την με αρ. 392/92 απόφαση του Δημοτικού Συμβου¬ 
λίου Μαλίων. 

5. Την γνωμοδότηση του Συμβουλίου ΧΟΠ (αρ. πρακτι¬ 
κού 1/7.1.1993), αποφασίζουμε: 

Την αναστολή χορήγησης οικοδομικών αδειών και εκτέ¬ 
λεσης οικοδομικών εργασιών για έξη (6) μήνες στην εκτός 


και εντός ορίων οικισμού περιοχή του Δήμου Μαλίων Ν. 
Ηρακλείου όπως αυτή φαίνεται να περικλείεται με κόκκινη 
γραμμή στο συνημμένο διάγραμμα σε κλ. 1:5000. 

Εξαιρούνται της αναστολής χορήγησης οικοδομικών 
αδειών οι αναθεωρήσεις οικοδομικών αδειών με την προϋ¬ 
πόθεση ότι από αυτές δεν προβλέπεται αύξηση της κάλυ¬ 
ψης και του συντελεστή δομήσεως καθώς και αλλαγή του 
περιγράμματος της οικοδομής. 

Εξαιρούνται της αναστολής εκτέλεσης οικοδομικών ερ¬ 
γασιών οι οικοδομές στις οποίες έχει ήδη γίνει έναρξη οι¬ 
κοδομικών εργασιών. Ως έναρξη οικοδομικών εργασιών 
θεωρείται η αναφερομένη στο άρθρο 19 του από 
3.4.1929 Π.Δ. (ΦΕΚ 155/Α722.4.1929). 

Η παρούσα θα αναρτηθεί στο ΤΠ και ΠΕ Ν. Ηρακλείου 
για τριάντα (30) ημέρες από σήμερα και θα δημοσιευθεί 
στην Εφημερίδα της Κυβερνήσεως. 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού Προϋπολογισμού. 

Ηράκλειο, 20 Ιανουάριου 1993 

Ο Νομάρχης 
ΣΤΡΑΤΟΣ ΠΑΠΑΔΑΚΗΣ 




























